**Rondel despre Mesia**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel despre Mesia

Un înger sfânt a fost trimis

La o fecioară... - logodită,

De-a-i duce vestea fericită

Despre Mesia, cel promis.

Cum în Cuvânt se afla scris

Privind speranţa tălmăcită,

Un înger sfânt a fost trimis

La o fecioară... - logodită.

Speranţa cea din Paradis

Ce-a fost atunci făgăduită,

Sosise timpu-a fi împlinită

Cum Dumnezeu a promis,

Şi-un înger sfânt... a trimis,

La o fecioară... - logodită.

Flavius Laurian Duverna